open-index/open-wikipedia-markdown huggingface dataset:
Sarah Miles

**Sarah Miles** (s. 31. joulukuuta 1941 Ingatestone, Britannia) on brittiläinen näyttelijä.

Miles on varakkaan liikemiehen tytär. Hän aloitti teatterialan opinnot viisitoistavuotiaana  Royal Academy of Dramatic Artissa. Hänen ensimmäinen elokuvansa oli vuonna 1962 valmistunut Peter Glenvillen ohjaama *[[Koettelemuksen aika]]*, jossa näytteli myös Laurence Olivier. 1960- ja 1970-luvulla häntä pidettiin yhtenä brittiläisen elokuvan lupaavimmista näyttelijöistä.

Hän oli naimisissa näytelmäkirjailija Robert Boltin kanssa, ensin 1967–1975 ja uudestaan vuodesta 1988 tämän kuolemaan 1995.

## Filmografia
*Koettelemuksen aika (*Term of Trial*, 1962)
*Palvelija (*The Servant*, 1963) 
*Viimeinen pako (*The Ceremony*, 1963)
*Nuo mainiot miehet lentävissä koneissaan (*Those Magnificent Men in Their Flying Machines, or How I Flew from London to Paris in 25 Hours 11 minutes*, 1965)
*Time Lost and Time Remembered (1965) 
*Blow-Up – erään suudelman jälkeen (*Blowup*, 1966) 
*Ryanin tytär (*Ryan’s Daughter*, 1970)
*Lady Caroline Lamb (1972)
*Palkkalainen (*The Hireling*, 1973)
*Mies joka rakasti Kissatanssia (*The Man Who Loved Cat Dancing*, 1973) 
*Bride to Be (1975) 
*Merimies jonka aallot hylkäsivät (*The Sailor Who Fell from Grace with the Sea*, 1976)
*Syvä uni (*The Big Sleep*, 1978)
*Priest of Love (1981)
*Venom – Musta Mamba (*Venom*, 1982) 
*Syyttömän taakka (*Ordeal by Innocence*, 1984) 
*Naisten kesken (*Steaming*, 1985) 
*Odotuksia (*Hope and Glory*, 1987) 
*Afrikan valkoinen kaunotar (*White Mischief*, 1987)
*Dotkniecie reki (1992) 
*I giorni dell’amore e dell’odio  (2001) 
*Jurij (2001) 
*The Accidental Detective (2003)

## Lähteet
*Film Reference: Miles Biography 
*Filmbug: Miles Biography 

## Aiheesta muualla
*
Kaunein aamuisin – Kaikki levytykset 1974–1979

**Kaunein aamuisin – Kaikki levytykset 1974–1979** on Tapio Heinosen kokoelmalevy, joka julkaistiin 14. tammikuuta 2009.

Kokoelma sisältää kokonaisuudessaan artistin Fonovox-kauden levytykset vuosilta 1974–1979, joihin lukeutuu albumit *Lämmöllä*, *Vaeltaja* ja *La Boheme* sekä toistakymmentä eri kokoelmille tehtyä levytystä. Näistä suuri osa julkaistaan ensimmäistä kertaa CD-formaatissa.

## Kappaleet
Lähde: 

### Lämmöllä (1974)
# 
# 
# 
# 
# 
# 
# 
# 
# 
# 
# 
# 

### Vaeltaja (1976)
# 
# 
# 
# 
# 
# 
# 
# 
# 
# 
# 
# 

### La Boheme (1978)
# 
# 
# 
# 
# 
# 
# 
# 
# 
# 
# 

### Kokoelmilla julkaistut kappaleet (1976–1979)
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Tapio Heinonen Rocket Recordsin sivustolla
Make a Change... Kill Yourself

**Make a Change... Kill Yourself** on tanskalainen kaksijäseninen black metal -yhtye. Yhtye on perustettu vuonna 2004 Kööpenhaminassa. Se sai alkunsa Ynleborgazin kesällä 2004 saamista itsemurhakirjeistä. Yhtyeen musiikkia voisi luonnehtia suicide black metalliksi, mikä heijastuu niin musiikilliseen hidastempoisuuteen, kitarariffien, sanoituksen kuin levyjen kansikuvataiteen muodossa.

## Historia
Make a Change... Kill Yourself sai alkunsa Ynleborgazin aloitteesta. Hän tunsi tarvetta luoda musiikillista tukea omille, uusille tunnetiloilleen, jotka avautuivat hänen saatuaan  itsemurhakirjeitä vuoden 2004 kesällä. Yhtyeen ensimmäiselle levylle Ynleborgaz sävelsi musiikit kahden kuukauden ajanjakson aikana. Ensimmäisen levyn kappaleista suurin osa oli lajityypille epätyypillisesti pitkiä, lyhimmän ollessa 13 ja puoli minuuttia pitkä ja pisimmän venyessä hieman yli 27 minuuttiin, debyyttialbumi sisälsikin vain neljä kappaletta. Yhtyeen toinen albumi sisälsi niin ikään vain kaksi kappaletta, joiden yhteispituus oli 41 minuuttia.

## Diskografia
### Kokopitkät
* Make a Change... Kill Yourself (2005)
* II (2007)
* Fri (2012)
* IV (2018)
* Oblivion Omitted (2019)

## Lähteet

## Aiheesta muualla
* 
* 
*  (epävirallinen)
Tehokerroin

**Tehokerroin** (*cos φ*) on vaihtovirtakuormissa pätötehon suhde näennäistehoon (cos φ = P / S = P / (U·I) ). Täysin resistiivisen kuorman tehokerroin on 1 ja työtä tekevä pätöteho siirtyy optimaalisesti sähköverkossa. Osittain induktiivisilla kuormilla kuten sähkömoottoreilla tehokerroin on alle yhden ja silloin tarvitaan loistehon kompensointia, jotta sähkön siirto verkossa tapahtuisi ilman suuria häviöitä.

## Lähteet
*
George Newbold Lawrence

**George Newbold Lawrence** (20. lokakuuta 1806 New York – 17. tammikuuta 1895) oli yhdysvaltalainen liikemies ja amatööriornitologi.

Lawrence johti Spencer Fullerton Bairdin ja John Cassinin Tyynenmeren linnuston tutkimusretkiä. He julkaisivat yhdessä teoksen *Birds of North America* vuonna 1858.

Lawrence lahjoitti 8&nbsp;000 linnunnahan kokoelmansa American Museum of Natural Historylle. Hän kuvaili tieteelle 323 uutta lintulajia ja julkaisi 121 tieteellistä kirjoitusta. Cassin nimesi kaliforniantiklin (*Carduelis lawrencei*) hänen kunniakseen. Lawrence nimesi linnuista muun muassa tundrakuikan (*Gavia pacifica*) ja preeriasirkun (*Calcarius mccownii*).

## Lähteet
* Elämäkerta (The Auk No.1. 1896)
Syvä uni (vuoden 1946 elokuva)

**Syvä uni** (The Big Sleep) on Howard Hawksin ohjaama film noirin klassikkoelokuva vuodelta 1946, joka perustuu Raymond Chandlerin samannimiseen romaaniin.

Humphrey Bogart esittää kovaksi keitettyä yksityisetsivää Philip Marlowea. Marlowe joutuu vedetyksi tapaukseen, johon liittyvät kadonnut mies, rikkaan kenraalin kaksi aikuista tytärtä, mutkikas kiristyskuvio ja useita murhia. Femme fatale -tyyppistä vanhempaa tytärtä esittää Lauren Bacall.

## Näyttelijät

## Tuotanto
Kirjailija William Faulkner laati käsikirjoituksen Leigh Brackettin ja Jules Furthmanin kanssa Raymond Chandlerin romaanin pohjalta. Juoni on niin monimutkainen, ettei Faulkner itsekään ymmärtänyt sitä kokonaan. 

Kuuluisan tarinan mukaan sen paremmin käsikirjoittajat kuin ohjaaja Howard Hawks eivät kirjaa lukemalla keksineet, kuka murhasi yhden sivuhahmon, autonkuljettaja Owen Taylorin. Lopulta Chandlerille lähetettiin sähke: ”Kuka tappoi Owen Taylorin?”. Chandler kuulemma luki kirjansa uudelleen ja sähkötti takaisin ”En tiedä”. Asia ei ratkennut vaan jäi arvoitukseksi.

## Vastaanotto
Elokuva on valittu talletettavaksi Yhdysvaltojen National Film Registryyn.

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kokoon luettelon kaikkien aikojen sadasta merkittävimmästä elokuvasta, ja *Syvä uni* pääsi mukaan kahdeksalla äänellä.

*[[The New York Times]]in* kriitikot valitsivat *Syvän unen* vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuva oli Suomessa Valtion elokuvatarkastamon kokonaan kieltämä vuodesta 1946 vuoteen 1949. Sensuurista vapautumisen jälkeen elokuva sai ensi-iltansa Suomessa 1.7.1949.

## Katso myös
* Syvä uni (vuoden 1978 elokuva)

## Lähteet

## Aiheesta muualla
* 
* 
*
Syvä uni (vuoden 1978 elokuva)

**Syvä uni** (*The Big Sleep*) on Michael Winnerin ohjaama elokuva vuodelta 1978. Elokuvan pohjana on Raymond Chandlerin romaani *[[Syvä uni (kirja)|Syvä uni]]* vuodelta 1939. Samasta aiheesta ohjasi elokuvan jo aiemmin myös Howard Hawks (*[[Syvä uni (vuoden 1946 elokuva)|Syvä uni]]*, 1946).

Elokuvassa Philip Marlowea näytteli Robert Mitchum ja kenraali Sternwoodia James Stewart. Tapahtumat sijoitettiin 1940–luvun Kalifornian sijasta kuvausajankohdan Lontooseen. 

## Arvioita
*[[Video-opas|Video-oppaassa]]* vuodelta 1994 Asko Alanen valittaa, ettei Englantiin siirretty Marlowe-tarina löydä oikeaa olomuotoaan. Hän antaa tälle *Syvän unen* versiolle kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
*
Lumipulmunen

**Lumipulmunen** (*Plectrophenax hyperboreus*) on pulmusten heimoon kuuluva varpuslintu.

## Koko ja ulkonäkö
Lumipulmunen muistuttaa suuresti sekä kooltaan että väritykseltään pulmusta. Sen höyhenpuvussa on kuitenkin vielä enemmän valkoista ja siivillä ja pyrstössä vähemmän mustaa kuin pulmusella. Naaras, nuori lintu ja talvipukuinen koiras ovat hieman kirjavampia ja niiden puvussa on myös ruskeita kohtia.

## Esiintyminen
Lumipulmunen pesii vain kahdella Beringinmeren Yhdysvaltain puolella olevalla saarella (St. Matthew ja Hall Islands). Se on muuttolintu ja talvehtii pääasiassa Alaskan länsirannikolla. Lajin populaation koko on noin 6&nbsp;000 yksilöä. Lajin kanta on vaarantunut saarille levinneiden rottien, kettujen ja näätäeläinten takia.

## Elinympäristö
Lumipulmunen elää pesimäaikana tundran ruohostoisilla ja kivikkoisilla alueilla, etenkin rannoilla. Muuttomatkoilla ja talvehtimisseuduilla se elää rannoilla, soilla ja viljelysmailla.

## Ravinto
Lumipulmunen on siemensyöjä.

## Lähteet
Bomberman Hardball

**Bomberman Hardball** on Hudson Softin kehittämä ja Ubisoftin julkaisema partypeli. Peli on julkaistu PlayStation 2:lle vuonna .

## Pelaaminen
Pelin moninpeliä voi pelata enintään neljä pelaajaa, eikä peli sisällä verkkopeliä. *Bomberman Hardballissa* kerätään rahaa, jolla voi ostaa asusteita omalle Bombermanille.

Peli sisältää neljä erilaista peliä. 

* **Battle** (taistelu)
Klassinen Bomberman-peli, jonka tarkoituksena on tuhota vastustajat pommeilla, joita on monia erilaisia. Ainoa eloonjäänyt on voittaja.
* **Golf**
Golfia voi pelata yksin, vastustajien tai kavereiden kanssa. Turnauksessa voi voittaa palkintoja.
* **Tennis**
Bomberman-tenniksessä voi pelata kaksin- tai nelinpeliä. 
* **Baseball**
Tavallista baseballia Bombermaneilla.

## Lähde
* http://fi.playstation.com/games-media/games/detail/item44023/bomberman-hardball/ 

## Aiheesta muualla
*
Torjuntahävittäjä

**Torjuntahävittäjä** on vihollislentokoneiden tarkkailuun, kiinniottoon ja tuhoamiseen suunniteltu hävittäjälentokone. Torjuntahävittäjien kohteina ovat yleensä pommikoneet. Torjuntahävittäjiä rakennettiin paljon toisen maailmansodan alusta aina 1960-luvulle asti, kunnes päävastuu strategisista pommituksista siirtyi pommittajilta ballistisille ohjuksille.
Daisuke Matsuzaka

**Daisuke Matsuzaka** (; s. 13. syyskuuta 1980 Aomori) on japanilainen baseballpelaaja. Hän on pelipaikaltaan aloittava syöttäjä. 

Matsuzaka pelasi Japanissa Saitama Seibu Lions -seurassa Nippon Professional Baseballin Pacific Leaguessa. Hän sai vuonna 2004 Japanin joukkueen kanssa pronssia kesäolympialaisissa 2004.Vuonna 2007 hän aloitti uransa Yhdysvalloissa liittymällä MLB-seura Boston Red Soxiin.

Matsuzaka on naimisissa televisiokuuluttaja Tomoyo Shibatan kanssa. 

## Lähteet
Röhön korpitaistelu

**Röhön korpitaistelu** on Reino Lehväslaihon kirjoittama sotaromaani, joka ilmestyi WSOY:n kustantamana vuonna 2005.

Syksyllä 1943 luutnantti Katajan vahvistettu sissikomppania majailee Röhössä, Uhtuan rintamalta pohjoiseen sijaitsevassa kylässä. Venäläiset iskevät voimalla puolentoistasadan suomalaissoturin tukikohtaan ja valiosissien takaa-ajopartiot käsketään kostoiskuihin. Kun lettoa pitkin rämpivät Katajan jälkikoirat joutuvat kahakasta toiseen lukumäärältään ylivoimaisen vihollisen kanssa, kärsitään puolin ja toisin katkeria tappioita.
Saattohävittäjä

**Saattohävittäjä** on hävittäjälentokone, joka on suunniteltu pommikoneiden suojaamiseen pommituslennoilla. Niitä valmistettiin vielä toisen maailmansodan jälkeenkin, mutta ohjusten kehittyminen teki saattohävittäjistä hyödyttömiä. Kohteessa vastassa ei ollut enää torjuntahävittäjiä, vaan ohjuksia, joille saattohävittäjät olivat vain ylimääräinen maali.
Slaughter of the Soul

**Slaughter of the Soul** on melodisen death metalin yhtyeen At the Gatesin vuonna 1995 julkaisema studioalbumi.

## Kappaleet
# 
# 
# 
# 
# 
# 
# 
# 
# 
# 
# 

**Vuoden 2002 uusintajulkaisun bonuskappaleet:**
#
# 
# 
# 
# 
# 

## Kokoonpano
* Tomas Lindberg – laulu
* Anders Björler – kitara
* Jonas Björler – basso
* Adrian Erlandsson – rummut
* Martin Larsson – kitara

### Vierailijat
* Andy LaRocque – kitarasoolo kappaleessa "Cold"

## Arviot
* Allmusic: 
* About.com: 
* Imperiumi: 10/10
* Soundi: 

## Lähteet

## Aiheesta muualla
* 
*
Qaidam

**Qaidam** (Tsaidam) on kuiva alue Qinghaissa Länsi-Kiinassa. 
Alueen kasvillisuus on harvaa puoliaavikkoa lähinnä kuivuuden ja suolaisuuden takia, ja alue on kylmimpiä kuivia alueita Kiinassa.
Siellä on suolasoita ja kasvaa muun muassa ruohoa ja pensaita.
Kuivuudesta ja kylmyydestä huolimatta altaan alueella elää monia luonnonvaraisia eläimiä, muun muassa ruskeakarhuja, susia ja ilveksiä. Gaselleja, jäniksiä ja lampaita elää pensasalueilla. 
Myskihirviä ja Tiibetin antilooppeja on altaan etelävuoriston metsäosissa. 
Siellä on monia louhittavia mineraaleja.

## Lähteet

## Aiheesta muualla
*People's Daily on Qaidam
*Columbia Encyclopedia on Qaidam
*Nasa -  Qaidam Basin, China
Jungholz

**Jungholz** on kunta Itävallassa Tirolin osavaltion Reutten piirikunnassa. Asukkaita kunnassa oli vuoden 2019 arvion mukaan 294 ja väestötiheys oli noin 42 asukasta neliökilometriä kohden. Pinta-alaa Jungholzilla on 7,05 neliökilometriä. Jungholz kuuluu naapurimaa Saksan tullialueeseen ja kunnalla on sekä Itävallan että Saksan postinumerot.

Kunnan alueelle pääsee ainoastaan Saksalle kuuluvan alueen läpi kulkemalla. Jungholz on lähes Itävallan eksklaavi, sillä se on yhteydessä muuhun Itävaltaan ainoastaan yhdellä pisteellä. Tämä piste sijaitsee 1&nbsp;636 metriä korkean Sorgschrofen-vuoren huipulla ja siellä kahden itävaltalaiskunnan ja kahden saksalaiskunnan rajat kohtaavat. Kunnat ovat Jungholz pohjoisessa, Pfronten (Saksa) idässä, Schattwald etelässä ja Bad Hindelang (Saksa) lännessä.

Jungholzissa toimii yksi kansakoulu ().

## Katso myös
*Mittelberg

## Lähteet

## Aiheesta muualla

* Kunnan verkkosivusto
Partio yli Äänisen

**Partio yli Äänisen** on Reino Lehväslaihon kirjoittama sotaromaani. Se ilmestyi vuonna 1974.

Kirjassa eletään jatkosodan ensimmäistä talvea. Kuusikymmentäkuusi sissiä lähtee ylittämään maaliskuisena pakkasyönä Äänisjärveä sen leveimmästä kohdasta. Häikäilemättömien kaukopartiomiesten tehtävänä on tuhota vihollisen suuri huoltotukikohta Poventsan maantien varrella. Kaukopartiomiesten tehtävä onnistuu, mutta onnistumisen hinta on hirvittävä. Paluu Äänisen rantaan on yhtä helvettiä, armotonta kilpahiihtoa kuoleman kanssa. Vihollisjoukot hyökkäävät takaa ja katkaisevat edessä paluutien. Sissien ainoa mahdollisuus on rynnätä luotimuurin läpi ja raivata tiensä eteenpäin keskeytymättömällä konepistoolitulella. Verestä punertuvassa upottavassa lumessa moni mies käy mies miestä vastaan viimeisen taistelunsa. Kun puiden lomasta vihdoin pilkottaa Äänisen jää ja pelastus, väsymyksen ja haavojen horjuttamasta hiihtäjien joukosta ovat enää riekaleiset rippeet jäljellä.
Katsastuslaulu

**Katsastuslaulu** on suomalaisen Popeda-yhtyeen kappale ja single, joka julkaistiin 25. tammikuuta 2006. Singlellä on myös versio Kari Kuuvan ”Tango Pelargonia” -kappaleesta, jonka esittää Trio Mukavat (Popeda ilman Pate Mustajärveä ja Costello Hautamäkeä). Sitä on esitetty myös Popedan keikoilla.

”Katsastuslaulu” oli mukana jo syksyllä 2005 julkaistulla Popedan *[[Häkää!]]*-albumilla.

## Kappaleet
# Popeda: 
# Trio Mukavat: 

## Kokoonpano
* Pate Mustajärvi – laulu (kappale 1)
* Costello Hautamäki – kitara, taustalaulu (kappale 1)
* Jani Kemppinen – kosketinsoitin
* Jyrki Melartin – basso, taustalaulu, laulu (kappale 2)
* Arto Rautajoki – rummut

## Lähteet
Ikurin mimmi

**Ikurin mimmi** on suomalaisen Popeda-yhtyeen kappale ja single, joka julkaistiin 6. heinäkuuta 2005. Kappale on tehty tilaustyönä Popedalle. Sen sävellys on Samuli Laihon ja Jukka Kiviniemen käsialaa, ja sanoitus Ismo Alangon aiemminkin käyttämällä Liikka Vaikkee -nimellä tekemä. Alangon teksti toi Mustajärvelle mieleen "Sleepy Sleepersin vuosimallia 1975".

"Ikurin mimmi" oli mukana syksyllä 2005 julkaistulla Popedan *[[Häkää!]]* -albumilla.

## Kappaleet
# 

## Kokoonpano
* Pate Mustajärvi – laulu
* Costello Hautamäki – kitara, taustalaulu
* Jani Kemppinen – Hammond-urut, urkuharmooni
* Jyrki Melartin – basso
* Arto Rautajoki – rummut

## Lähteet
Mittelberg

**Mittelberg** on kunta Itävallassa, Vorarlbergin osavaltion Bregenzin piirikunnassa (). Asukkaita kunnassa on 5&nbsp;033 (31.12.2005) ja väestötiheys on 52 as./km². Pinta-alaa Mittelbergillä on 96,82 neliökilometriä. Mittelberg on kuulunut vuodesta 1891 saakka naapurimaa Saksan tullialueeseen eli kunta on Saksan taloudellinen enklaavi. Euron käyttöönottoon saakka Saksan markka oli Mittelbergin virallinen rahayksikkö. Lisäksi kunnalla on sekä Itävallan että Saksan postinumerot.

Kunta sijaitsee Kleinwalsertalin laaksossa ja alueelle pääsee autolla ainoastaan Saksalle kuuluvan alueen läpi kulkemalla. Mittelbergin alueella sijaitsevia vuoria ovat Elfer (2&nbsp;387 metriä), Bärenkopf (2&nbsp;083 m), Walmendingerhorn (1&nbsp;990 m), Widderstein (2&nbsp;536 m) ja Zwölfer (2&nbsp;224 m).

Kleinwalsertalin alueella vierailee vuodessa tuhansia vierailijoita, ja alue onkin Itävallan kolmanneksi suurin matkailukohde.

## Katso myös
*Jungholz

## Lähteet

## Aiheesta muualla

* Kunnan kotisivut 
* Kleinwalsertalin kotisivut
Pikakirjoituslehti

**Pikakirjoituslehti** on suomalainen pikakirjoitusta käsittelevä aikakauslehti. Lehteä julkaisee Suomen Pikakirjoittajayhdistys, ja se ilmestyy neljä kertaa vuodessa.

Lehti sisältää muun muassa pikakirjoitusuutisia Suomesta ja ulkomailta sekä pikakirjoituksen lyhenne- ja kieliharjoituksia. Osa lehden sivuista on kirjoitettu pikakirjoituksella, osa tavallisella tekstillä.

## Historia

Pikakirjoituslehti perustettiin vuonna 1888,
ja lehti on ilmestynyt siitä lähtien 4–12 kertaa vuodessa, lukuun ottamatta vuosia 1916–1919, jolloin lehteä ei julkaistu ensimmäisen maailmansodan aiheuttamien hankaluuksien takia.

Lehden perustaja ja ensimmäinen toimittaja oli Vilho Sederholm. Sederholmin jälkeen lehden vastaavina toimittajina ovat toimineet muun muassa Maria Colliander, F. W. Kadenius, Kaarlo Kallioniemi, Leo Valkonen, Unto Räty, Jari Niittuinperä,  Niklas Varisto sekä vuodesta 2015 lähtien Keijo Kuusisto.

## Lähteet

## Aiheesta muualla
*Pikakirjoituslehden kotisivu
* Kansalliskirjasto: Pikakirjoituslehti – Pikakirjoituslehden vanhimmat vuosikerrat vuoteen 1939 saakka digitoituina
Kappa (vaatevalmistaja)

**Kappa** on italialainen vaatevalmistaja, joka on keskittynyt urheiluvaatteiden ja -välineiden valmistukseen. Vaatteiden lisäksi Kappa valmistaa muun muassa jalkapallovarusteita, sekä esimerkiksi golftuotteita. Kappa on tunnettu logostaan, joka koristaa monen huippujalkapallojoukkueen peliasuja. Yhtiö perustettiin vuonna 1916 nimellä Maglificio Calzificio Torinese (MCT) Italian Torinossa ja nimeksi tuli Kappa vuonna 1967.

## Lähteet

## Aiheesta muualla
* Kappa.com
Milan Popović

**Daniel**, oikealta nimeltään **Milan Popović** (monte. Милан Поповић) (s. 29. lokakuuta 1955 Titograd, Montenegron sosialistinen tasavalta, Jugoslavia) on montenegrolainen pop-laulaja, joka keksi nimensä Kroatiassa. Hän on myös joskus käyttänyt nimeä **Danijel Popović** (Данијел Поповић).

Popovićin isä oli montenegrolaissyntyinen ja äiti belgialainen. Popović syntyi Titogradissa, mutta loi nimensä Zagrebissa, jonne hän muutti musiikkiuransa takia vuonna 1977. Hän edusti Jugoslaviaa Eurovision laulukilpailussa 1983 kappaleella "Džuli", joka sijoittui 4. sijalle.

## Diskografia
*Kao da ne postojim
*Vatra ljubavi (1999)
*Danceland (1994)

## Lähteet
Tappi

**Tappi** voi tarkoittaa ainakin seuraavia:

*tappi, lyhyt lieriömäinen uloke
*tappi, pieni lieriömäinen tulppa, käytetään varsinkin veneen pohjassa tai puutynnyrissä olevan reiän sulkemiseen
*tappisolu, valoa aistiva solu silmän verkkokalvolla
Ei lasten käsiin

**Ei lasten käsiin** on suomalaisen Popeda-yhtyeen kappale ja single, joka julkaistiin 7. kesäkuuta 2004. Popedan levy-yhtiö Poko Rekords tilasi kappaleen Risto Asikaiselta ja Ile Vainiolta kitaristi Costello Hautamäen pyynnöstä. Popeda sovitti kappaleesta omanlaisensa, raskaan rockin.

”Ei lasten käsiin” oli myös mukana syksyllä 2005 julkaistulla Popedan *[[Häkää!]]*-albumilla.

## Kappaleet
# 

## Kokoonpano
* Pate Mustajärvi – laulu
* Costello Hautamäki – kitara, taustalaulu
* Jani Kemppinen – koskettimet
* Jyrki Melartin – basso
* Arto Rautajoki – rummut

## Lähteet
Tunnustukseton hauta-alue

**Tunnustukseton hautausmaa** on Suomessa yleensä Vapaa-ajattelijain tai evankelis-luterilaisen kirkon seurakuntien tai seurakuntayhtymien ylläpitämä hautausmaa, joka on tarkoitettu uskonnollisesti neutraaliksi vaihtoehdoksi niitä varten, jotka eivät uskonnollisista tai katsomuksellisista syistä halua tulla haudatuksi evankelis-luterilaiselle hautausmaalle.

Tunnustuksettomalle hautausmaalle ei hautausmaan ylläpitäjä sijoita kristillisiä eikä muita uskonnollisia tai aatteellisia tunnuskuvia, mutta hautamuistomerkeissä voidaan käyttää kunkin vainajan oman uskonnon mukaisia tunnuskuvia. Hautaustoimitus järjestetään vainajan katsomuksen ja toivomusten mukaan, kunhan ruumista ja tuhkaa käsitellään arvokkaalla ja vainajan muistoa kunnioittavalla tavalla. Tunnustukseton hauta-alue voi olla kokonaan erillinen hautausmaa tai muusta hautausmaasta aidalla, istutuksilla tai muulla vastaavalla selvästi erottuvalla tavalla erotettu osa. 

Tunnustuksettomalle hautausmaalle hautaaminen edellyttää aina nimenomaista pyyntöä. Myös vainaja, joka ei kuulunut evankelis-luterilaiseen kirkkoon, haudataan tunnustukselliselle evankelis-luterilaiselle hautausmaalle, jollei hautasijaa nimenomaisesti pyydetä tunnustuksettomalta alueelta. Myös evankelis-luterilaiseen kirkkoon kuulunut vainaja voidaan pyynnöstä haudata tunnustuksettomalle alueelle.

Haudan osoittaminen tunnustuksettomalta hauta-alueelta on hautausmaan ylläpitäjänä toimivan seurakunnan tai seurakuntayhtymän lakisääteinen julkinen velvoite. Seurakunta tai seurakuntayhtymä toimii ainoastaan alueen teknisenä ylläpitäjänä. Jokaisella seurakunnalla tai seurakuntayhtymällä ei tarvitse olla tunnustuksetonta hauta-aluetta, vaan nämä voivat järjestää tunnustuksettoman alueen yhteistyössä. Osoitettava hautasija ei kuitenkaan saa sijaita kohtuuttoman kaukana seurakunnan alueesta. Seurakunnilla on ollut velvoite osoittaa hautasija tunnustuksettomalta hautausmaalta 1.1.2007 lähtien.

Näin ollen hautausmaan ylläpitäjää velvoittavat tässä tehtävässä perustuslaissa säädetyt yksilön oikeudet sekä hallinnon yleiset oikeusturvaperiaatteet. Täyttäessään velvoitetta tarjota hautasija tunnustuksettomalta hauta-alueelta hautausmaan ylläpitäjän on otettava huomioon esimerkiksi perustuslain 6 §:ssä säädetty yhdenvertaisuusperiaate. Tunnukseton hauta-alue on järjestettävä siten, että sinne haudatut tulevat kohdelluiksi yhdenvertaisesti seurakunnan muulle hautausmaalle haudattujen kanssa.

Tunnustuksettomien hauta-alueiden perustaminen tarkoitus on ollut parantaa uskonnonvapauden käytännön toteutumisedellytyksiä. Aikaisemmin, vuoteen 1869 saakka, tunnustuksettomaan eli "siunaamattomaan" maahan hautaaminen oli rangaistus, "häpeällinen hautaus", joka koitui itsemurhaajien, teloitettujen ja erityisen paheellista elämää viettäneiden osaksi.

## Lähteet
Boeing 80

Kaksitasoinen **Boeing 80** kehitettiin perustuen aikaisempaan Boeing 40A -malliin, johon verrattuna se oli huomattavasti suurempi ja varustettu kolmella moottorilla. Poiketen edeltäjästään koneen ohjaamo on suljettu, josta ensimmäiset avoimeen ohjaamoon tottuneet pilotit valittivat. Koneeseen mahtui kaksi pilottia ja 12 matkustajaa.

12. elokuuta 1929 ensilennon suoritti 80A-malli, joka oli suurempi variantti ja johon mahtui 18 matkustajaa. Matkustamo oli sisustettu tilavasti ja varustettu nahkaverhoilulla, lukulampuilla, ilmastoinnilla sekä juoksevalla vedellä (kuuma/kylmä). Uudistetun 80A-mallin valmistuttua Boeing sai myös ensimmäiset lentoemännät kun Ellen Church vakuutti yhtiön johdon rekisteröityjen hoitajien hyödyllisyydestä lennolla.

## Variantit
* **Malli 80** – Alkuperäinen Pratt & Whitney Wasp -moottoreilla (4 valmistettu)
* **Malli 80A** – Suurempi ja parannettu aerodynamiikka Pratt & Whitney Hornet -moottoreilla (10 valmistettu)
** **Malli 80A-1** – Parannettu versio uudella peräsimellä; kaikki malli 10 80At päivitetty tähän versioon
* **Malli 80B-1** – Yksi Malli 80A rakennettu avoimella ohjaamoolla. Myöhemmin päivitetty 80A-1-malliin
* **Malli 226** – Yksi Malli 80A rakennettu liikelentokoneeksi Standard Oil:lle.

## Tekniset tiedot (Malli 80A)

## Lähteet
*

### Viitteet

## Aiheesta muualla
*Boeing History - Boeing Model 80 Commercial Transport
James Bolton

**James Bolton** (1758–1799) oli brittiläinen itseoppinut luonnontieteilijä. Hän oli taitava piirtäjä, ja kuvitti luonnontieteellisiä julkaisuja. Hän määritti ja nimesi useita kasvi- ja sienilajeja, muun muassa nurminahikkaan ja puistoukonsienen. 

Kasvi- ja sienitieteessä Batchista käytetään auktorilyhennettä **Bolton**.


Bolton, James – Historia fungorum, 1795 – BEIC 6847977.jpg|*Historia fungorum* (*An History of Fungusses*). Édition allemande du 1795


## Lähteet
August Johann Georg Karl Batsch

**August Johann Georg Karl Batsch** (28. lokakuuta 1761 – 29. syyskuuta 1802) oli saksalainen luonnontieteilijä. Hän määritti ja nimesi lähes kaksisataa sienilajia, ja kirjoitti sienistä useita kirjoja. Batsch tutki myös kasvien sienitauteja, mutta ei ymmärtänyt mikä ne aiheutti.

Batsch syntyi ja opiskeli Jenan kaupungissa, ja suoritti sen yliopistossa kaksi tutkintoa luonnontieteissä ja lääketieteessä. Väiteltyään hän opetti yliopistossa kasvioppia, lääketiedettä ja filosofiaa, ja toimi muun muassa Johann Wolfgang von Goethen ohjaajana kasvitieteessä.

Kasvi- ja sienitieteessä Batschista käytetään auktorilyhennettä **Batsch**.


Batsch, August Johann Georg Karl – Elenchus fungorum, 1783 – BEIC 6961730.jpg|*Elenchus fungorum*, 1783


## Lähteet
Marras (täsmennyssivu)

**Marras**-sana viittaa yleensä tavalla tai toisella kuolemaan. Sanalla on useita eri merkityksiä.

*Jokin kuollut asia, kuten ihmisruumis eli kalmo
*Kuoleman ennusmerkki, katso Marras
*Kuoleva, kuolemaa tekevä ihminen. Sairauteen tai vammoihinsa kuoleva tai se, jonka kohtalo on kuolla pian.
*Vainajan henki. Kummitus tai palvottu vainaja.
*Menninkäistä muistuttava taruolento, joka yleensä yhdistetään kuolemaan tai kuolleiden asuinsijaan.
*Mokoman julkaisema kappale.
*Marras, October Fallsin albumi vuodelta 2005
*Marras, Sami Lopakan romaani vuodelta 2014
*henkilöitä:
** Melina Marras, oik. *Melina Heinola* (s. 1989), suomalainen kauhukirjailija

## Yhdyssanoissa
*Marraskesi (kuollut ihosolukko)
*Marraskuu
**Marrasuhri*. Sanaa käytti Mikael Agricola. Sanan merkitystä ei kuitenkaan enää tiedetä; etymologinen sanakirja esittää kaksi arvelua: ihmisuhri ja kuolleen hengelle tehty uhraus.
**Martauskapeet*, menninkäiset tai haamut; sanassa on yhdistetty marras ja kave
Hirvikärpäsihottuma

**Hirvikärpäsihottuma** on hankala, voimakkaasti kutiava allerginen ihottuma, jonka aikaansaa hirvikärpäsen toistuva purema. Hirvikärpäsellä ei kuitenkaan ole purevia leukaosia vaan imukärsä, jonka se työntää ihon läpi verta imeäkseen samaan tapaan kuin vaikkapa hyttynen.

Ihottuma ilmaantuu hirvikärpäsen puremakohtaan. Ihminen ei ole varsinainen hirvikärpäsen isäntäeläin, mutta tämä hirvieläimillä loisiva hyönteinen voi ottaa myös ihmisen verta. Puremakohtaan erittyy allergeenia, jolle metsässä liikkuva ihminen voi altistua niin sanotun viivästyneen yliherkkyyden mekanismilla ja muun muassa immunoglobuliini E -vasta-aineiden välityksellä.

Vaikka esimerkiksi Sveitsissä on todettu hirvikärpäsen voivan kantaa Bartonella-suvun bakteereita, ei toistaiseksi pidetä todennäköisenä, että hyönteinen levittäisi bakteeri-ihottumaa. Herkistyminen kohdistunee itse kärpäsen syljessä olevaan proteiiniin.

Hirvikärpäsihottuman kehittyminen kestää vähintään vuoden. Ensin herkistyneelle henkilölle ilmaantuu puremakohtaan punainen jopa kuukauden verran kutiava näppy. Sen jälkeen näppy voi muuttua valkeaksi ja säilyä huomattavan kauan. Histologisen koepalan eosinofiiliset valkosolut antavat viitteen puremareaktiosta, mutta joukossa voi tavata myös atyyppisiä, eli epämääräisen kaltaisia valkosoluja, jotka voivat virheellisesti viitata jopa pahanlaatuiseen lymfoomaan. 

Hirvikärpänen ei muni isäntäeläimeen, vaan muna kuoriutuu ja toukka kehittyy koteloksi asti hirvikärpäsnaaraan sisällä. Valmis kotelo putoaa synnytyksen jälkeen isännän turkista maahan, jossa kotelo talvehtii ja kehittyy. Jos kaikesta huolimatta epäilet, että hirvikärpänen on muninut, ota yhteys lääkäriin. 

Ihottumaa voi hoitaa jo ennalta ehkäisevästi antihistamiinivalmisteilla sekä paikallisesti kortisonivoiteilla. Joskus kortisonia annetaan suun kautta. Hirvikärpäsen puremia voi estää myös kattavalla, mieluummin vaalealla vaatetuksella ja tarvittaessa pysymällä pois metsästä hirvien läheisyydestä syyskesällä ennen pakkasia.

## Lähteet
*Duodecim 14/2008, s. 1607
### Viitteet
Lars Ricken

**Lars Ricken** (s. 10. heinäkuuta 1976 Dortmund, Länsi-Saksa) on saksalainen entinen jalkapalloilija.

Rickeniä pidettiin nuorena todellisena huippulupauksena. Hän kärsi kuitenkin lukuisista loukkaantumisista eikä koskaan noussut täysin odotetulle tasolle. Pelipaikaltaan Ricken oli keskikenttäpelaaja. Hän pelasi yleensä hyökkäävässä roolissa.

## Ura
Ricken edusti koko ammattilaisuransa eli vuodet 1993–2008 Borussia Dortmundia. Hän voitti seuran riveissä Saksan-mestaruuden vuosina 1995, 1996 ja 2002 sekä Mestarien liigan ja Intercontinental Cupin vuonna 1997.

Parhaiten Ricken muistetaan vuoden 1997 Mestarien liigan loppuottelusta Juventusta vastaan. Hän teki ottelussa maalin ensimmäisellä kosketuksellaan tultuaan vaihdosta kentälle toisella puoliajalla. Ricken oli myös tehnyt voittomaalin sekä puolivälierän että välierän toisissa osaotteluissa Auxerrea ja Manchester Unitedia vastaan.

Saksan maajoukkueessa Ricken pelasi vuosina 1997–2002 16 ottelua ja teki niissä yhden maalin. Hän saavutti Saksan riveissä hopeaa 2002 MM-kilpailuissa.

## Lähteet

## Aiheesta muualla
*Video Rickenin maalista
Mervyn King

**Mervyn Allister King** (s. 30. maaliskuuta 1948) on brittiläinen ekonomisti, joka toimi Yhdistyneen kuningaskunnan keskuspankin eli Bank of Englandin pääjohtajana vuosina 2003–2013.

King opiskeli Cambridgen ja Harvardin yliopistoissa. Hän on opettanut Cambridgen ja Harvardin lisäksi Birminghamissa, MIT:ssä ja LSE:ssä.

Bank of Englandin palvelukseen King siirtyi pääekonomistiksi vuonna 1991. Hänestä tuli pankin varapääjohtaja vuonna 1998 ja pääjohtaja vuonna 2003.

Hän on ollut Academia Europæan jäsen vuodesta 1992.

King on naimisissa suomalaisen Barbara Melanderin kanssa vuodesta 2007, pariskunta avioitui vuonna 2007 Helsingissä. He  olivat tavanneet toisensa ensimmäistä kertaa 1970-luvulla Cambridgen yliopistossa.

King on sanonut ihailevansa Suomen Pankin entistä pääjohtajaa Risto Rytiä.

## Lähteet
Westermarck-seura

**Westermarck-seura** (virallisesti **The Westermarck Society ry**) on sosiologinen kansallinen tiedeseura, joka järjestää esitelmiä, konferensseja ja seminaareja, harjoittaa ja tukee sosiologista tutkimusta sekä julkaisee Sosiologia-lehteä. Seuran perustivat vuonna 1940 Edvard Westermarckin oppilaat. Merkittävin Westermarck-seuran järjestämä tapahtuma ovat vuosittain järjestettävät Sosiologipäivät.

## Lähteet

## Aiheesta muualla
* ''Sosiologia''-lehti.
* Westermarck-seuran kotisivut.
*
Pyynikinharju

**Pyynikinharju** on Tampereella sijaitseva maailman korkein pitkittäisharju. Harju kohoaa 160 metrin korkeuteen merenpinnasta ja 80 metriä Pyhäjärven pinnasta. Pyynikinharju kuuluu Etelä-Pohjanmaalta Salpausselälle ulottuvaan harjumuodostumaan. Harjumuodostuma jatkuu Pyynikinharjusta länteen päin Pispalanharjuna ja Tahmelana tunnettuna kallioisena harjanteena. Itään päin harju nousee Tampereen kaupunkiasutuksen jälkeen Kalevankankaaksi, jossa on ollut hautausmaa jo lähes 200 vuotta. Kangasalla harjumuodostuma jatkuu Kirkkoharjuna, Kuohunharjuna, Keisarinharjuna ja Veho­niemenharjuna. Pyynikinharju on pitkittäisharjujen tapaan pääosin soraa ja hiekkaa.
__NOTOC__
Pyynikillä kasvaa vielä jonkin verran vanhoja petäjiä, joiden juuret ovat osittain ilmassa, sillä hiekkainen maa vierii vuosien varrella alaspäin kohti Pyhäjärveä. Kasvillisuutta soraharjuilla on petäjien lisäksi myös katajia, jotka ovat suojeltuja. Katajanmarjoja voi kuitenkin poimia, kun muistaa, ettei oksia saa taittaa eikä katajaa irrottaa maasta. Pyynikillä kasvaa myös vaahteroita, jotka antavat syksyisin harjulle kauniin värin.

Myös taikinamarjoja kasvaa näillä harjuilla. Kanervikon keskeltä voi löytää kantarelleja ja syksyisin muutamia muitakin syötäviä sieniä. Myös puolukat viihtyvät etelärinteillä.

## Matkailu

Vuonna 1929 rakennettu Pyynikin näkötorni on yhä käytössä. Siihen liittyy maantasolla oleva kahvila.  Pyynikin rinteillä on useissa kohdissa puuportaita, joita pitkin pääsee Pyhäjärven rannasta Pyynikin huipulle.

## Lähteet

## Aiheesta muualla
* Panoraamakuva Pyynikin näkötornin luota – Virtuaalinen Tampereen kaupunkiopas: VirtualTampere.com
Kallonmurtuma

**Kallonmurtuma** on päähän kohdistuneen iskun seurauksena kallon luihin syntynyt murtuma. Pelkkä murtuma ei kuitenkaan ole yleensä hoidon tai ennusteen kannalta oleellinen, mutta sen sijaan merkitystä on sillä, liittyykö murtumaan muiden kudosten tai elinten vaurioita. Kallonmurtumaan liittyy usein myös sen syntytavasta riippuen aivotärähdys.

Kallon luun murtuessa repeävä verisuoni voi aiheuttaa kallonsisäisen vuodon nostaen kallonsisäistä painetta ja muodostaen mahdollisia verihyytymiä. Murtuman ulottuminen sisäkorvaan voi vaurioittaa kuuloa tai aiheuttaa kasvohermohalvauksen; murtuman ulottuminen aivonestetilaan voi muodostaa kanavan aivonesteen vuotamiseen nenästä. 

Sisään painunut kallon luu merkitsee yleensä alla olevan aivokudoksen vaurioitumista. Varsinaiselta aivovauriolta voidaan kuitenkin välttyä, ellei murtunut luu ole esimerkiksi sirpaloitunut ja sirpaleet painuneet aivokudokseen vammauttaen sitä fyysisesti. 

Kallonmurtumien hoito riippuu syntyneistä vaurioista: esimerkiksi sirpaloitunut luu voidaan joutua poistamaan kirurgisesti.

## Katso myös

*Aivovaurio

## Aiheesta muualla

*[Terveyskirjasto: "Aivotärähdys" ja pään vammat (aikuiset)](http://www.terveysportti.fi/terveyskirjasto/tk.koti?p_artikkeli=dlk00641&p_haku=%22Aivot%E4r%E4hdys%22%20ja%20p%E4%E4n%20vammat%20(aikuiset))
Qader Yousf Othman

**Qader Yousf Othman** (s. 5. huhtikuuta 1985) on qatarilainen kestävyysjuoksija.

Othman sijoittui 41.:ksi Osakan MM-kisojen maratonilla 2007 ja oli 18. Rotterdamin maratonilla vuonna 2008. Maratonennätyksensä 2.13,18 hän juoksi Hampurissa 29. huhtikuuta 2007. Puolimaratonin Othman on juossut aikaan 1.02,31 (2007).

## Lähteet

## Aiheesta muualla
* Othamn IAAF:n tietokannassa
* Othman Pekingin olympialaisten sivuilla
Pekka Kaarninen

**Pekka Kaarninen** (s. 1957) on suomalainen historiantutkija, koulutukseltaan yhteiskuntatieteiden lisensiaatti.

Kaarninen on kirjoittanut sekä yksin että yhdessä Mervi Kaarnisen kanssa muun ohessa järjestöhistoriikkeja.

## Teokset
* *Doping voittaa aina?* Minerva Kustannus, 2008
* *Murheilua eli Suomen sinivalkoiset kyyneleet*, WSOY, 2003
* *Sivistyksen portti: ylioppilastutkinnon historia*;  Mervi Kaarninen, Pekka Kaarninen, Otava, 2002

## Lähteet
Francois Botha

**Francois Johannes Botha** (s. 28. syyskuuta 1968 Witbank, Etelä-Afrikka), lempinimeltään **White Buffalo**, on entinen raskaansarjan nyrkkeilijä. 

## Ura
Francis Botha debytoi ammattinyrkkeilijänä vuonna 1990, ja oli voittamaton aina vuoteen 1995. Tällöin hän voitti Saksan Axel Schulzin IBF-liiton raskaansarjan mestaruusottelussa, mutta tulos hylättiin Botha doping-testituloksen vuoksi. Botha pääsi kuitenkin syyskuussa 1996 IBF-liiton mestarusotteluun, jossa vastustajana oli sarjan silloinen hallitseva mestari amerikkalainen Michael Moorer. Moorer voitti Bothan 12-eräisessä ottelussa teknisellä tyrmäyksellä. 
Botha pääsi haastamaan mestari Lennox Lewisin vuonna 2000, mutta oli ottelussa pahasti alakynnessä ja tuli tyrmätyksi toisessa erässä. Nykyisin Botha asuu Newport Beachilla Kaliforniassa, Yhdysvalloissa.

Botha palasi vuonna 2009 kehään oltuaan sitä ennen kaksi vuotta sivussa. Paluuottelussa hän voitti pistein tuntemattoman Ron Guerreron. Botha jatkoi uraa kohtaamalla Timo Hoffmannin 15.5.2009. Botha voitti ottelun hajaäänituomiolla.

Botha kohtasi vuonna 2010 entisen nyrkkeilysuuruus Evander Holyfieldin jolle hävisi teknisellä tyrmäyksellä kamppailun kahdekasnnessa erässä. Kamppailussa oli panoksena World Boxing Federation liiton mestaruusvyö.
Vuonna 2011 Botha kohtasi Michael Grantin häviten ottelun kahdennentoista erän tyrmäyksellä.

Vuonna 2014 Botha lopetti uransa häviten viimeisen ottelunsa Andrzej Wawrzykiä vastaan. Bothan kulmaus luovutti ottelun Bothan käytyä viidennessä erässä kanveesissa. Bothan viimeiseksi voitoksi nyrkkeilykehässä jäi tekninen tyrmäysvoitto tuntemattomasta Flo Simbasta jonka Botha voitti teknisellä tyrmäyksellä ottelun kuudennessa erässä.

Urallaan hän otteli myös potkunyrkkeilyn ja vapaaottelun parissa, joissa Botha ei kuitenkaan menestynyt nyrkkeilyn tavoin.

## Lähteet

## Aiheesta muualla
* BoxRec: Francois Botha
Moïn Chaâbani

**Moïn Chaâbani** (, s. 18. kesäkuuta 1981) on tunisialainen jalkapalloilija, pelipaikaltaan keskuspuolustaja. Hän edustaa Tunisian pääsarjassa CS Hammam-Lifia.

Ennen siirtymistään Turkkiin Chaâbani pelasi pitkään kotimaansa seurassa Espérancessa, jossa hän voitti muun muassa kuusi liigamestaruutta. Turkissa Chaâbani vietti yhden kauden ja palasi kaudella 2009-2010 takaisin Tunisiaan.

## Saavutukset
* Tunisian cup (3): 2006, 2007, 2008
* Tunisian liigamestaruus (6): 2000, 2001, 2002, 2003, 2004, 2006

## Aiheesta muualla
* National Football Teams 
* Transfermarkt
Bruce Quick

**Bruce Quick** (s. 4. lokakuuta 1959, Sydney) on australialainen pistooliampuja. 

Quick on osallistunut 25 m olympiapistooliammuntaan Ateenan 2004 ja Pekingin 2008 kesäolympialaisissa. Molemilla kerroilla hän oli seitsemästoista. Quick voitti lajin Oseanian mestaruuden vuonna 2005. Kansainyhteisön kisoissa Quick voitti kultaa vuonna 1990. Vuoden 2002 kisoissa Manchesterissa hän voitti kuusi mitalia. Hänen nimissään on Australian ennätykset olympiapistoolilla (tehty 2006) ja vakiopistoolilla (2000).

Quick asuu Sheppartonissa ja aloitti ampumisen 15-vuotiaana. Hän on valmistunut isotooppilääketieteestä Sydneyn yliopistosta.

## Lähteet
Glukosamiini

**Glukosamiini** on nivelissä luonnostaan olevaa ainetta, joka vähenee iän myötä, ja siksi sitä käytetään nivelten rappeutumisen ehkäisemiseen ja hoitoon. Suomalaisessa Käypä hoito -suosituksessa todetaan, että glukosamiini saattaa lievittää nivelrikkokipua ja/tai parantaa toimintakykyä, vaikka tulokset ovat ristiriitaiset.  
Koska glukosamiini on glykosaminoglykaanin emänuklidi ja glykosaminoglykaanit ovat rustokudoksen pääkomponentti, glukosamiini saattaa lievittää kipua ja parantaa toimintakykyä jossain tapauksissa, joissa suositeltua annostelua ei ole ylitetty.
Joidenkin lääkevalmisteiden glukosamiini on saatu äyriäisistä, ja siksi allergiset reaktiot ovat mahdollisia. 

Glukosamiinin kemiallinen kaava on C6H13NO5, moolimassa 179,17&nbsp;g/mol ja CAS-numero 3416-24-8.

## Virallinen luokittelu
### Suomi
Glukosamiini on määritelty lääkkeeksi, ja Kelan tilastojen mukaan glukosamiinia sisältävistä valmisteista maksettiin vuonna 2007 korvauksia 145 461 vakuutetulle yhteensä noin 4,9 miljoonaa euroa, mutta Kela lopetti kyseisen korvauksen maksamisen 2009 kesäkuussa.

### Eurooppa
Useimmat Euroopan maat määrittelevät glukosamiinin lääkkeeksi.
### Yhdysvallat
Yhdysvaltain elintarvike- ja lääkevirasto (FDA) ei ole myöntänyt glukosamiinille virallista lääkestatusta, ja siellä glukosamiinia myydäänkin ravintolisänä.

## Katso myös
*Kitosaani
*Kondroitiinisulfaatti
*Metyylisulfonyylimetaani eli **MSM**

## Lähteet

## Aiheesta muualla
*Fimea: Uusi linjaus  
*PubChem: Glucosamine 
*DrugBank: Glucosamine 
*Human Metabolome Database: Glucosamine 
*KEGG: D-Glucosamine 
*D-Glucosamine  
*ChemBlink: Glucosamine
Oussama Darragi

**Oussama Darragi** (, s. 3. huhtikuuta 1987 Tunis) on tunisialainen jalkapalloilija. Pelipaikaltaan Darragi on hyökkäävä keskikenttäpelaaja. Hän edustaa Saudi-Arabian valioliigassa pelaavaa Al-Raedia.

## Ura
Darragin ura alkoi Espérancen junioreissa. Sittemmin hän siirtyi joukkueen reservijoukkueeseen, josta Darragi nostettiin edustusjoukkueeseen kaudella 2007–2008. Avauskaudellaan hän onnistui maalinteossa viidesti, joista kolme syntyi Tunisian pääsarjassa. Sittemmin Darragi on noussut joukkueensa yhdeksi tärkeimmistä pelaajista ja hänet nimitettiin joukkueen kapteeniksi kaudella 2010–2011. Marraskuussa 2011 Darragi oli voittamassa Afrikan Mestarien liigan. Hän teki turnauksessa yhteensä neljä maalia ja teki muun muassa kaksi maalia 23. huhtikuuta 2011 senegalilaista ASC Diarafia vastaan. Joulukuussa 2011 Darragi oli Esperancen mukana seurajoukkueiden MM-kisoissa, jossa hän teki joukkueensa ainoan maalin Esperancen hävittyä ottelunsa qatarilaiselle Al-Saddille maalein 1–2. Esperance sijoittui lopulta turnauksessa sijalle kuusi.

Helmikuussa 2011 Darragi palkittiin Arabian kultaisella pallolla vuoden 2011 parhaaksi arabialaiseksi pelaajaksi. Viikkoa myöhemmin palkinnosta sveitsiläinen FC Sion ilmoitti tehneensä neljän vuoden sopimuksen Darragin kanssa, joka astuisi voimaan kesäkuussa 2012. Espérancen johtoryhmä ei kuitenkaan hyväksynyt siirtoa, kun Darragi oli aiemmin kieltäytynyt tekemästä jatkosopimusta joukkueensa kanssa. Tämän vuoksi hänet hyllytettiin edustuksesta siihen asti kunnes Darragi siirtyisi Sveitsiin.

### FC Sion
Darragi pelasi avausottelunsa Sionin paidassa 15. heinäkuuta 2012 ja oli osallisena Sionin 0–2 maalissa Grasshoppersia vastaan.

### Al-Raed
Darragi siirtyi kesäkuussa 2015 Saudi-Arabiaan Al-Raediin vuoden sopimuksella.

## Maajoukkueessa
Maajoukkueessa Darragi pelasi ensi kerran 20. elokuuta 2008 ystävyysottelussa Angolaa vastaan, ottelu päättyi 1-1. Toisen kerran Darragi pääsi vaihdosta kentälle vuoden 2010 MM-karsintaottelussa Seychellejä vastaan, ottelu päättyi 5-0 Tunisian voittoon. Ensimmäisen maalinsa hän teki 28. toukokuuta 2009 ystävyysottelussa Sudania vastaan. Toinen maalin syntyi 6. kesäkuuta 2009 MM-karsintaottelussa Mosambikia vastaan, jossa hän tuli vaihdosta kentälle ottelun loppuhetkillä.

Darragi pelasi ensimmäiset arvokisansa vuoden 2010 Afrikan kisoissa, mutta joutui jättämään kisat kesken ensimmäisen ottelun jälkeen akillesvamman vuoksi. Hän oli mukana myös vuoden 2012 Afrikan kisoissa, jossa hänellä oli lähinnä vaihtopelaajan rooli. Darragi pelasi kolme ottelua, joista hän oli kerran avauksessa. Tunisian kisat päättyivät puolivälieriin.

## Saavutukset
* Tunisian cup: 2008, 2011
* Tunisian mestaruus: 2009, 2010, 2011
* Arabian Mestarien liiga: 2009
* Afrikan Mestarien liiga: 2011

**Henkilökohtaiset:**
*Tunisian vuoden jalkapalloilija: 2009
*Vuoden afrikkalainen jalkapalloilija: 2011
*Arabian kultainen pallo: 2011

## Tilastot

### Maaottelumaalit

## Lähteet

## Aiheesta muualla
* FIFA.com 
* National Football Teams
* Worldfootball
Starkin piirikunta (Ohio)

**Starkin piirikunta** on piirikunta Ohiossa, Yhdysvalloissa, jonka hallintokeskus ja suurin kaupunki on Canton.

## Maantiede
Starkin naapuripiirikuntia ovat Portage pohjoisessa, Mahoning koillisessa, Columbiana idässä, Carroll kaakossa, Tuscarawas etelässä, Holmes lounaassa, Wayne lännessä ja Summit luoteessa.

## Väestö
Piirikunnassa oli vuoden 2010 väestönlaskennassa 375&nbsp;586 ihmistä. Etniset ryhmät jakautuvat valkoisiin, joita on 89,1%, mustiin (7,7%), alkuperäisamerikkalaisiin (0,3%) ja aasialaisiin (0,8%).

Kotitalouden mediaanitulo on 45&nbsp;347 dollaria ja köyhyysrajan alapuolella oli 13,6% väestöstä 2007–2011 välisenä aikana.

## Lähteet
Tiedustelulentokone

**Tiedustelulentokone** on sotilaskäytössä oleva lentokone, jota käytetään kriisi- ja sotatilanteissa tiedon keräämiseen vastustajan joukkojen liikkeistä ja ryhmityksistä, sekä rauhan aikana erilaisiin valvontatehtäviin, esimerkiksi merivalvontaan. Tiedustelukone on yleensä normaalista sarjatuotantokoneesta tiedustelutarkoitusta varten kehitetty, valokuvauskameroilla ja elektroniseen tiedusteluun sopivilla laitteilla varustettu versio. Tiedustelukoneiden rinnalla käytetään nykyään, etenkin sotatilanteessa,  miehittämättömiä tiedustelulennokkeja.   

Tiedustelukoneita käytetään myös siviilitarkoituksiin, kuten kartoitusvalokuvaukseen sekä raja- ja liikennevalvontaan. 

## Historia
Ensimmäisessä maailmansodassa tiedustelu oli sotilaskäytössä olleiden lentokoneiden tärkein tehtävä.

## Lähteet
* 
* 

### Viitteet

## Aiheesta muualla
Muna Durka

**Muna Durka** (s. 19. kesäkuuta 1988) on sudanilainen estejuoksija.

Durka oli mukana Pekingin olympiakisojen naisten 3&nbsp;000 metrin esteissä, mutta karsiutui alkuerissä. Vuonna 2005 hän oli matkan nuorten Afrikan mestaruuskilpailuissa kolmas. Durkan ennätys on Barcelonassa 19. heinäkuuta 2008 juostu 9.47,41. Vuonna 2007 Durka sijoittui nuorten maastojuoksun MM-kisoissa sijalle 35.

## Lähteet

## Aiheesta muualla
* Muna Durka IAAF:n tietokannassa
* Muna Durka Pekingin olympialaisten sivuilla
FT Kemi-Tornio

**Futsal Team Kemi-Tornio** (FTK) on vuonna 1998 perustettu futsalin erikoisseura Kemin ja Tornion alueelta. 

Kaudella 2019-20 FTK:n naisten joukkue pelaa Naisten Futsal-liigassa. Kotiottelunsa seura pelaa Tornion Putaan hallilla.

## Historia
FTK on yksi Suomen menestyneimmistä futsalseuroista. FTK hallitsi Futsal-liigaa sen perustamisen jälkeen voittaen kaikkiaan kolme mestaruutta ja kaksi hopeaa. Mitalitilastossa se on kolmantena Ilves FS:n ja GFT:n jälkeen. 

Menestysvuosia seurasi putoaminen liigasta kauden 2003–2004 jälkeen. FT Kemi-Tornio nousi vielä takaisin seuraavalla kaudella, mutta ei onnistunut säilyttämään sarjapaikkaansa. FTK nousi jälleen liigaan kolmen Ykkösessä vietetyn kauden jälkeen keväällä 2009. Vuonna 2011 seura putosi sarjaporrasta alemmaksi ja luopui seuraavalla kaudella Futsal-Ykkösen paikastaan. 

FTK on edustanut Suomea UEFA Futsal Cupissa kahdesti, mutta ei selviytynyt kummallakaan kertaa alkulohkostaan jatkoon. FTK järjesti myös karsintaturnauksen vuonna 2002. 

## Saavutukset

**Miehet**:
* **Suomen mestari**: 1999, 2001, 2002
* **SM-hopeaa**: 2000, 2003

**Naiset**:
* **Suomen mestari**: 2009, 2012
* **Futsal Cupin finalisti**: 2009

## FT Kemi-Tornio UEFA Futsal Cupissa

### 2002 Lissabon

FTK:n ottelut: FTK-Sporting 1-6, Encamp-FTK 0-5.

### 2003 Rovaniemi

FTK:n ottelut: Shahtar-FTK 12-0, FTK-Zarea 1-9, FTK-Ararat 2-2.

## Entisiä pelaajia

* Keijo Huusko
* Oleg Jeprintsev
* Tuomo Könönen
* Juha Pasoja
* Kalle Rönkkö
* Ridvan Zeneli

## Lähteet

## Aiheesta muualla
* FT Kemi-Tornion kotisivut
Rahamarkkinainstrumentti

**Rahamarkkinainstrumentit** ovat lyhytaikaisia (enintään vuoden mittaisia), jälkimarkkinakelpoisia velkakirjoja. Niitä laskevat liikkeelle pankit, muut rahalaitokset, yritykset, kunnat ja valtio. Sijoittajia ovat suurista kertasijoituksista johtuen käytännössä vain ammattimaiset sijoittajat. Yksityishenkilöt sijoittavat rahamarkkinainstrumentteihin rahamarkkinarahastojen kautta. Kaupankäynti tapahtuu yleensä sijoittajien merkintöjen ja eräpäivinä tapahtuvien erääntymisten kautta. Sijoittajien väliset kaupat rahamarkkinainstrumenteilla ovat tuotteiden lyhyestä maturiteetista ja sijoitustarkoituksesta (yleensä kassanhallinta) johtuen harvinaisempia. Liikkeeseenlaskuja liikkeeseenlaskijan puolesta erityisesti yrityksille järjestävät pankit.

Rahamarkkinainstrumenteista käytetään eri nimityksiä liikkeellelaskijan eli velallisen mukaan:
* (pankkien) *sijoitustodistukset*
* *yritystodistukset*
* *kuntatodistukset*
* *valtion velkasitoumukset*.

Varsinaisia velkakirjoja ei yleensä tulosteta vaan omistukset säilytetään liikkeeseenlaskun järjestäneen pankin tietojärjestelmissä tai instrumentit ovat arvo-osuusmuotoisia.

Rahamarkkinainstrumentit ovat yleensä *nollakuponkilainoja* eli niille ei makseta erikseen korkoa, vaan velallinen maksaa eräpäivänä velkakirjan nimellisarvon. Nollakuponkilainan tuotto muodostuu diskonttaamalla velkakirjan edullisemman merkintähinnan ja eräpäivänä erääntyvän nimellisarvon erosta. Jos esimerkiksi vuoden päästä erääntyvä, 10 000 euron nimellisarvoinen velkakirja myydään tänään 9 500 eurolla, ja ostaja pitää velkakirjan eräpäivään saakka, hän saa 9 500 euron sijoitukselleen 5,26 prosentin tuoton.

## Lähteet
Demma Daba

**Demma Daba** (s. 18. tammikuuta 1989) on etiopialainen keskimatkojen juoksija.

Daba karsiutui 1&nbsp;500 metrin juoksun finaalista Pekingin olympialaisissa 2008 ajallaan 3.37,78. Daba voitti samalla matkalla nuorten maailmanmestaruuskilpailuissa Bydgoszczissa 2008 pronssia. Afrikan mestaruuskilpailuissa 2008 hän oli kuudes.

Daban 1&nbsp;500 metrin ennätys on 12. kesäkuuta 2010 New Yorkissa juostu 3.34,06 ja 3&nbsp;000 metrin ennätys 19. toukokuuta 2007 Herrerassa juostu 7.42,63.

## Lähteet

## Aiheesta muualla
* 
* Demma Daba Pekingin olympialaisten sivuilla